Gabriel Barbosa

Gabriel Barbosa Almeida (tunnetaan paremmin nimillä Gabigol tai pelkkä Gabriel, s. 30. elokuuta 1996 São Bernardo do Campo) on brasilialainen jalkapalloilija, pelipaikaltaan hyökkääjä. Hän edustaa Brasilian Série A:ssa pelaavaa Santosia lainalla saman sarjan Cruzeirosta. Hän on pelannut myös Brasilian maajoukkueessa.

Gabriel on Santosin kasvatti. Hän debytoi seuran paidassa Série A:ssa kaudella 2013 tehden 11 pelaamassaan ottelussa yhden osuman.http://us.soccerway.com/players/gabriel-barbosa-almeida/297700/ Kaudella 2015 hän voitti seuran kanssa Copa do Brasilin ja Campeonato Paulistan. Myös vuonna 2016 Gabriel juhli seuran kanssa Paulistan mestaruutta.

Gabriel edusti Brasiliaa nuorten maajoukkuetasolla. Hän kuului maan alle 17-vuotiaiden joukkueeseen vuoden 2013 ikäluokan MM-kilpailuissa, joissa hän teki yhden maalin.http://www.fifa.com/fifa-tournaments/players-coaches/people=372031/  Gabriel valittiin Brasilian jalkapallomaajoukkueeseen vuoden 2016 Copa América Centenarioon.https://www.theguardian.com/football/2016/may/05/neymar-brazil-copa-america-squad-olympics

 Lähteet 

 Aiheesta muualla 

Luokka:Brasilialaiset jalkapalloilijat
Luokka:Brasilialaiset olympiavoittajat
Luokka:Vuonna 1996 syntyneet
Luokka:Elävät henkilöt